එමෙන්ම හෙට දිනයේදී උසස් පෙළ විභාගයද පැවැත්වීමට නියමිතව ඇති අතර, එම විභාගයද නිසි සෞඛ්‍ය ක්‍රමවේද අනුගමනය කරමින් පැවැත්වීමට කටයුතු කරන බවයි විභාග දෙපාර්තමේන්තුව සඳහන් කළේ.ඇඳිරි නීතිය පනවා ඇති ප්‍රදේශ තුළද විශේෂ විභාග මධ්‍යස්ථාන 12ක්, උසස් පෙළ විභාගයට පෙනී සිටින සිසුන් සඳහා ස්ථාපිත කර තිබෙනවා.නිරෝධායන මධ්‍යස්ථානවල සිටින සිසුන් සඳහාද එම මධ්‍යස්ථාන ආශ්‍රිතව විභාග මධ්‍යස්ථාන පිහිටුවා ඇති බවයි අධ්‍යාපන අමාත්‍යාංශය සඳහන් කළේ.